
IEVADS
2021. gada 28. oktobrī Dobeles novada dome ar lēmumu Nr. 184/13 ir apstiprinājusi vidēja termiņa plānošanas dokumentu "Dobeles novada attīstības programma 2021.-2027.gadam". 
Dobeles novada Attīstības programma 2021.-2027.gadam (turpmāk tekstā Attīstības programma) sastāv no sekojošām daļām:
· Stratēģiskā daļa (atbilstoši novada Ilgtspējīgas attīstības stratēģijas 2021.-2045.gadam (turpmāk tekstā IAS) stratēģiskajiem mērķiem, ir noteiktas novada attīstības prioritātes, rīcības virzieni un uzdevumi);
· Rīcības un investīciju plāns (uzskaitītas Attīstības programmas ietvaros veicamās rīcības. Investīciju plānā ietvertas būtiskākās Dobeles novada pašvaldībai nepieciešamās investīcijas laikā posmā no 2021.-2027.gadam, definēts to apjoms, finansējuma avoti, plānotie darbības rezultāti, plānotais projekta ieviešanas laiks un atbildīgie par īstenošanu);
· Īstenošanas uzraudzība (noteikts uzraudzības un ziņojumu sagatavošanas periodiskums un tajā ietveramie uzraudzības rādītāji, kurus var koriģēt pēc pašvaldības ieskatiem un pieejamajiem datiem);
Attīstības programmā ir izvirzītas 3 vidēja termiņa prioritātes:
· VTP1 Moderna, veselīga, aktīva un saliedēta dzīves telpa
· VTP 2 Dinamiska uzņēmējdarbības vide
· VTP 3 Ilgtspējīgi apsaimniekota teritorija.
2025. gadā Dobeles novada attīstības programmas 2021. – 2027. gadam investīciju plāns aktualizēts vienu reizi:
· ar 2025. gada 7. februāra Dobeles novada domes lēmumu Nr. 51/3,
grozīts piecas reizes:
· ar 2025. gada 27. marta Dobeles novada domes lēmumu Nr. 143/5;
· ar 2025. gada 24. aprīļa Dobeles novada domes lēmumu Nr. 192/7;
· ar 2025. gada 21. maija Dobeles novada domes lēmumu Nr. 217/8;
· ar 2025. gada 25. jūnija Dobeles novada domes lēmumu Nr. 274/10
· ar 2025. gada 30. oktobra Dobeles novada domes lēmumu Nr. 403/17
Uzraudzības ziņojuma mērķis ir sekot līdzi Dobeles novada teritorijas attīstības rādītāju izmaiņām, analizēt to cēloņus un potenciālo ietekmi, novērtēt novada attīstību.
Šis uzraudzības ziņojums par Attīstības programmas 2021.-2027.gadam īstenošanu sniegts par 2025. gadu. Ziņojumā: 
· apkopoti teritorijas attīstības rādītāji;
· apkopoti dati par darbību rezultatīvajiem rādītājiem;
· 2025. gada investīciju plāna izpilde
Uzraudzības ziņojums tiek veikts vienlaicīgi ar pašvaldības publiskā pārskata izstrādi.
Ziņojumu apkopojusi un sagatavojusi Dobeles novada domes Attīstības un plānošanas nodaļas attīstības plānotāja Zane Peļņa.
1. DOBELES NOVADA TERITORIJAS ATTĪSTĪBAS RĀDĪTĀJI
Dobeles novada administratīvajā teritorijā ietilpst 21 teritoriālā vienība – 2 pilsētas (Dobele un Auce) un 19 pagasti: Annenieku, Augstkalnes, Auru, Bēnes, Bērzes, Bikstu, Bukaišu, Dobeles, Īles, Jaunbērzes, Naudītes, Krimūnu, Lielauces, Penkules, Tērvetes, Ukru, Vecauces, Vītiņu un Zebrenes pagasts. Novada kopējā platība ir 1630,56 km2.
Teritorijas attīstības galvenie rādītāji ir nozīmīgākie rādītāji, kas noteikti Dobeles novada IAS (katram stratēģiskajam mērķim noteikti 2 galvenie rādītāji). IAS noteiktie stratēģiskie mērķi:
· SM1 - Pilnvērtīga un labklājīga vieta cilvēka dzīvei
· SM2 – Ekonomiski spēcīgs novads
· SM3 – Tīra, bioloģiski daudzveidīga un ilgtspējīga vide.
Stratēģisko mērķu sasniegšanai ir izvirzītas trīs vidēja termiņa prioritātes (VTP). Dobeles novada pašvaldības attīstības programmā 2021. - 2027. gadam pie katras vidēja termiņa prioritātes definēti rīcības virzieni (RV), kopskaitā 16, kuru īstenošanai ir noteikti  42 uzdevumi.
VTP1 Moderna, veselīga, aktīva un saliedēta dzīves telpa
Rīcības virziens
Uzdevumi
RV1  Izglītība visos vecumos
4
RV2  Kopiena
3
RV3  Kultūrvide
2
RV4  Sports un aktīvā atpūta
2
RV5  Veselības aprūpe un veicināšana
2
RV6  Sociālā aizsardzība un pakalpojumi
2
RV7  Drošība
2
RV8  Pārvaldība un sadarbība
4
VTP 2 Dinamiska uzņēmējdarbības vide
RV9  Uzņēmējdarbības attīstība
3
RV10 Nodarbinātības attīstība
2
RV11 Tūrisms
1
VTP 3 Ilgtspējīgi apsaimniekota teritorija
RV12 Mobilitāte
3
RV13 Dzīvojamais fonds
2
RV14 Publiskā ārtelpa un kultūrvēsturiskais mantojums
4
RV15 Publiskā infrastruktūra, klimatnoturība un enerģētika
3
RV16 Īpašumu un vides pārvaldība
3
1.1.  Teritorijas attīstības rādītāji
	Rādītājs
	Mērķis
	Bāzes gads
	Bāzes indikators
	2022. gadā
	2023. gadā
	2024. gadā
	2025. gadā
	Vidējā termiņā sasniedzamais rezultāts 2027. gadā
	Ilgtermiņā sasniedzamais rezultāts 2045. gadā
	Avots

	Iedzīvotāju skaits gada sākumā
	SM1
	2021.
	28 517 (CSP)
30 556 (PMLP)
	27 993
(CSP) 
29 905 
(PMLP)
	28 233 (CSP)
29 800
(PMLP)
	27 890
(CSP)
29 319
(PMLP)
	27 509
(CSP)
28 922
(PMLP)
	Ne mazāk par 25 000 faktisko iedzīvotāju
	Ne mazāk par 20 000 faktisko iedzīvotāju (prognoze 2030. gadam – 23 438)
	CSP / PMLP

	Migrācijas saldo
	SM1
	2020.
	-227
	81
	-112
	-139
	Dati par 2025. gadu nav pieejami
	Iebraukušo skaits pārsniedz izbraukušo, 20
	Iebraukušo skaits pārsniedz izbraukušo, 100
	CSP

	Bezdarba līmenis gada sākumā
	SM2
	2020.
	6,3%
	5,8%
	4,8%
	5,1%
	4,8%
	Mazāk par 5%
	Mazāk par 5%
	NVA

	Ekonomiski aktīvās tirgus sektora statistikas vienības
	SM2
	2019.
	1 972
	1795
(2021.g.)
	2006
(2022.g.)
	1988
(2023.g.)
	2053
(2024.g.)
	Palielinās, ne mazāk par 2 000
	Palielinās, ne mazāk par 2 500
	CSP

	Teritorijas attīstības indekss
	SM3
	2019.
	Negatīvs 
(Auces nov. -0,681, Dobeles nov. -0,073, Tērvetes nov. -0,388)
	-0,012, pēc ranga 53 vieta
(2020.g.
dati)
	N/a

	N/a

	N/a

	Pozitīvs, pēc ranga ierindojas starp top 20 Latvijas pašvaldībām
	Pozitīvs, pēc ranga ierindojas starp top 10 Latvijas pašvaldībām
	VRAA

	Aizsargājamo Natura2000 dabas teritoriju skaits
	SM3
	2021.
	7
	7
	7
	7
	7
	Saglabājas, 7
	8
	Natura 2000 tīkls


Iedzīvotāju skaits 2025. gadā norādīts gan pēc Pilsonības un migrāciju lietu pārvaldes datiem (PMLP), gan pēc Centrālās statistikas pārvaldes datiem (CSP). Abu pārvalžu dati atšķiras, un pašvaldība iedzīvotāju skaita atspoguļošanai ņem vērā PMLP datus. 
Novada iedzīvotāju skaits uz 2021. gada 1. janvāri bija 30 556. 2021. gadā, izstrādājot novada attīstības programmu tika ņemta vērā tendence iedzīvotāju skaitam sarukt un kā vidējā termiņā sasniedzamais rezultāts (2027. gadā) attiecībā uz iedzīvotāju skaitu tika prognozēts ne mazāks kā 25 000. Diemžēl, līdzīgi kā vidēji visā valstī, arī Dobeles novadā iedzīvotāju skaits turpina samazināties. Piecu gadu periodā iedzīvotāju skaits novadā ir samazinājies par 1634 jeb 5,35%, un 2025. gada sākumā novadā bija 28 922 iedzīvotāji. Turpinoties šādam iedzīvotāju skaita samazinājumam vidēja termiņa prognozes piepildīsies un plānojams, ka iedzīvotāju skaits novadā būs virs 25 000.
Novada ilgtermiņa migrācijas saldo rādītājs diemžēl nav pieejams, ir pieejami dati - Iedzīvotāju starptautiskā ilgtermiņa migrācija. Pēc CSP datiem Dobeles novadā rādītājs ir sekojošs:
	
	2022. gads
	2023. gads 
	2024. gads

	Iebrauca Latvijā
	354
	212
	194

	Izbrauca no Latvijas
	166
	183
	165

	Migrācijas saldo
	188
	29
	29


Pozitīvs aspekts ir tas, ka starptautiskais migrācijas saldo samazinās, taču Dobeles novada iedzīvotāji aizvien turpina izbraukt no valsts.
Bezdarba līmenis novadā uz 2025. gada sākumu salīdzinot 2020. gada sākumu ir samazinājies par 1,5 procentpunktiem. Vidējā termiņā prognozēts, ka novadā bezdarba līmenis būs zem 5%. Aplūkojot rādītāju gada griezumā, tas ir svārstīgs – no 3,6% līdz 5,2%. Analizējot bezdarba līmeņa datus par visu 2025. gadu, secināms, ka vidējais bezdarba līmeņa rādītājs novadā bija 4,27%.
2019. gadā novadā darbojās 1972 ekonomiski aktīvi uzņēmumi. Piecu gadu periodā skaits ir bijis nedaudz svārstīgs un 2024. gadā sasniedzis 2053. No visiem 2053 ekonomiski aktīviem uzņēmumiem 1951 ir tirgus sektora uzņēmumi un 102 ārpus tirgus sektora uzņēmumi. Uzraudzības periodā kopējā tendence ir pozitīva – ekonomiski aktīvo uzņēmumu skaits palielinās.
Teritorijas attīstības indekss tiek gūts no Valsts reģionālās attīstības aģentūras publicētās informācijas. Teritorijas attīstības indekss valstiski vairs netiek rēķināts, līdz ar to dati nav pieejami. 
Aizsargājamo Natura2000 dabas teritoriju skaits novada teritorijā ir palicis nemainīgs – septiņas.
1.1.  Iznākuma rezultātu rādītāji
Iznākuma rezultātu rādītāji raksturo Attīstības programmas uzdevumu izpildi. Plānošanas dokumentu uzraudzības ziņojumā noteikti tādi rādītāji, kas demonstrē rīcību virzienu (pasākumu kopumu) efektivitāti. Katram rīcības virzienam noteikts viens rādītājs. 
	Nr.p.k.
	Rādītājs (gada griezumā)
	Rīcības virziens
	Bāzes indikators 2021. gadā
	2022. gadā
	2023. gadā
	2024. gadā
	2025. gadā
	Datu avots
	Vēlamais rādītājs 2024. gadā

	1. 
	Izglītojamo skaits vispārējās izglītības, speciālās izglītības iestādēs, PII
	RV1
	4457
	4754
	4786
	4599
	4524
	Pašvaldība
	Saglabājas

	2. 
	Aktīvo NVO skaits
	RV2
	~60
	~60
	~60
	~60
	~60
	Pašvaldība
	Saglabājas

	3. 
	Kultūras pasākumu skaits 
	RV3
	n/a
	Vismaz 150 
	Vairāk kā 500
	Vairāk kā 700
	1913
	Pašvaldība
	Vismaz 60 pasākumi gadā

	4. 
	Sporta un aktīvās atpūtas pasākumu skaits
	RV4
	n/a
	162
	233
	210
	198
	Pašvaldība
	Vismaz 40 pasākumi gadā

	5. 
	Veselības veicināšanas pasākumu skaits 
	RV5
	n/a
	369
	191
	2
	229
	Pašvaldība
	Vismaz 5 pasākumi gadā

	6. 
	Jaunu sociālo pakalpojumu skaits
	RV6
	n/a
	1
	1
	2
	Nav jauna pakalpojuma, bet ir atbalsta pasākumi
	Pašvaldība
	Vismaz 1 jauns pakalpojums gadā

	7. 
	Preventīvo drošības aktivitāšu skaits
	RV7
	n/a
	215
	321
	483
	672
	Pašvaldība
	Vismaz 5 aktivitātes gadā

	8. 
	Darbojošos konsultatīvo padomju skaits
	RV8
	n/a
	-
	1
	1
	1
	Pašvaldība
	Vismaz 2 aktīvas konsultatīvās padomes 


	9. 
	Organizēto uzņēmējdarbības grantu konkursu skaits
	RV9
	n/a
	1
	1
	1
	1
	Pašvaldība
	1 katru gadu

	10. 
	Jaunu uzņēmumu skaits
	RV10
	n/a
	85
	83
	109
	88
	Lursoft
	Vismaz 5 jauni uzņēmumi gada laikā

	11. 
	Apmeklētāju skaits tūrisma informācijas centrā
	RV11
	n/a
	1539
	627
	3002 (klātienē un attālināti)
	3223
(klātienē un attālināti)
	Pašvaldība
	Tiks precizēts

	12. 
	Rekonstruēto ceļu (vai posmu) skaits – īstenotie projekti
	RV12
	n/a
	32
	28
	34
	38
	Pašvaldība
	Īstenoti vismaz 3 ceļu/ielu rekonstrukcijas projekti katru gadu

	13. 
	Daudzdzīvokļu pagalmu labiekārtošanas projektu skaits
	RV13
	n/a
	2
	4
	5
	41
	Pašvaldība
	Vismaz 2 projekti katru gadu

	14. 
	Īstenoto publiskās ārtelpas uzlabošanas projektu skaits
	RV14
	n/a
	5
	26
	39
	31
	Pašvaldība
	Vismaz 2 projekti katru gadu

	15. 
	Pašvaldības īpašumu energoefektivitātes paaugstināšanas īstenoto projektu skaits
	RV15
	n/a
	2
	13
	17
	23
	Pašvaldība
	Vismaz 2 projekti katru gadu

	16. 
	Sabiedrības izglītošanas pasākumu skaits ilgtspējīgā vides apsaimniekošanā un aizsardzībā
	RV16
	n/a
	4
	7
	8
	8
	Pašvaldība
	Vismaz 1 aktivitāte katru gadu


Izglītojamo skaits novada izglītības iestādēs 2025. gadā ir nedaudz sarucis (par 75). Sarūkot iedzīvotāju skaitam novadā un samazinoties dzimstībai, likumsakarīgi samazinās arī izglītojamo skaits. 
Novadā, gada griezumā, ir plašs kultūras un sporta pasākumu piedāvājums. Pasākumi norisinās visā novada teritorijā un katrs iedzīvotājs var izvēlēties un apmeklēt sev interesējošo un piemērotāko pasākumu.
2025. gadā pašvaldība īstenoja projekta “Veselības veicināšanas un slimību profilakses pasākumu īstenošana Dobeles novadā” aktivitātes, līdz ar to ievērojami pieaudzis veselības veicināšanas pasākumu skaits. 2025. gadā ir īstenotas 229 dažādas aktivitātes. Projekta mērķis ir uzlabot vienlīdzīgu un savlaicīgu pieejamību veselības veicināšanas un slimību profilakses pakalpojumiem, nodrošinot veselības veicināšanas un slimību profilakses pasākumu īstenošanu Dobeles novada iedzīvotājiem. 
Pārskata gadā nav izveidoti jauni sociālie pakalpojumi, bet ir sniegti jauni atbalsta pasākumi. 2025.gada nogalē, pamatojoties uz pieprasījuma pieaugumu, tika noslēgts līgums par specializēto darbnīcu pakalpojuma sniegšanu ar SIA “Dare Audeamus”, specializēto darbnīcu pakalpojums pie šī pakalpojuma sniedzēja piešķirts 17 personām. Sociālais dienests sāka sniegt jaunu atbalsta kompleksu pilngadību sasniegušajam bērnam un pilngadīgai personai, kā paredzēts Ministru kabineta 2005. gada 15. novembra noteikumos Nr. 857 “Noteikumi par sociālajām garantijām bārenim un bez vecāku gādības palikušajam bērnam, kurš ir ārpusģimenes aprūpē, kā arī pēc ārpusģimenes aprūpes beigšanās”. Papildu atbalsta pasākumi sniegti pilngadību sasniegušajiem ārpusģimenes aprūpē bijušajiem bērniem un adoptētajiem bērniem, kuriem ar tiesas spriedumu atcelta adopcija līdz 21 gada vecumam vai kuri mācās vispārējās izglītības vai profesionālās izglītības iestādē vai studē augstākajā izglītības iestādē, tostarp koledžā, – līdz 24 gadu vecuma sasniegšanai. Lai palīdzētu jaunietim attīstīt prasmes, kas nepieciešamas patstāvīgas dzīves uzsākšanai, tiek nodrošināts sociālā mentora atbalsts, izvērtētas jaunieša vajadzības un lemts par atbalsta piešķiršanu. Mentora pakalpojumā ietverta arī kabatas nauda, ar kuru apmaksāt ēdināšanu, kultūras pasākumus, sporta nodarbības un cita veida motivācijas pasākumus jaunietim. Jauniešiem tika piešķirts pabalsts finanšu un budžeta pārvaldības pratības nostiprināšanai. Kā arī jaunieši varēja piedalīties atbalsta grupās dažādu sociālo prasmju apguvei, kas ietver gan praktiskās nodarbības (ēst gatavošana, rēķinu apmaksa), gan arī teorētiskas nodarbības budžeta plānošanā vai stresa pārvaldīšanā un juridisku jautājumu risināšanā.
2025. gadā tika organizēts viens uzņēmējdarbības grantu konkurss. Grantu saņemšanai no pašvaldības līdzekļiem uzņēmējdarbības atbalstam tika apstrādāti 15 pieteikumi uzņēmējdarbības uzsākšanai jaunajiem uzņēmējiem vai tās attīstībai esošajiem uzņēmējiem. Grantu piešķiršanas komisijas ieskatā atbalsts tika sniegts 5 uzņēmējiem.
2025. gadā, salīdzinot ar iepriekšējo gadu, par 21 ir samazinājies jauno uzņēmumu skaits, taču tas ir lielāks nekā 2022. gadā un 2023. gadā reģistrēts.
2025. gadā TIC pēc tūrisma informācijas vērsās aptuveni 3223 interesenti, no kuriem aptuveni 75 % informāciju saņēma attālināti - ar e‑pasta, WhatsApp saziņas, kā arī Facebook un Instagram ziņapmaiņas starpniecību. 
2. INVESTĪCIJU PLĀNA IZPILDE
Ar Dobeles novada domes 28.10.2021. lēmumu Nr. 184/13 “Par Dobeles novada attīstības programmas 2021.-2027. gadam galīgās redakcijas apstiprināšanu” apstiprinātajā Rīcību plānā 2021.-2027. gadam izvirzīto 42 uzdevumu izpildei izvirzītas 213 rīcības. Katrai rīcībai noteikts ieviešanas termiņš un atbildīgais par īstenošanu vai procesa virzību. Rīcību plāna izpilde paredzēta laika posmā līdz 2027. gadam, kā arī iekļautas rīcības, kuras jāīsteno pastāvīgi un ilgtermiņā. Plānā iekļautās rīcības ir realizējamas atkarībā no pašvaldībai pieejamajiem finanšu resursiem. 
2025. gada Investīciju plāna izpilde un veiktās investīcijas Dobeles novada pašvaldības attīstības programmas uzstādījumu sasniegšanai.
	VTP1 Moderna, veselīga, aktīva un saliedēta dzīves telpa

	RV1 Izglītība visos vecumos
	Finansējums 2025. gadā, EUR

	Dobeles novada pirmsskolas izglītības iestāžu infrastruktūras uzlabošana un teritorijas labiekārtošana
	138 888

	Dobeles novada vispārizglītojošo skolu infrastruktūras sakārtošana
	335 317

	Dobeles novada individuālais plāns digitālā darba ar jaunatni sistēmas attīstībai
	43 620

	Autobusa iegāde Dobeles novada pašvaldības skolēnu pārvadājumiem
	100 006

	RV2 Kopiena
	

	Līdzdalības budžeta finansējuma nodrošināšana. (Līdzdalības budžets pašvaldībā ieviests 2025. gadā)
	30 000 (plānots budžetā)

	RV3 Kultūrvide
	

	Dobeles novada Kultūras pārvaldes pārziņā esošo iestāžu infrastruktūras sakārtošana
	69 181

	RV4 Sports un aktīvā atpūta
	

	Sporta laukuma būvniecība un autoruzraudzība Jaunbērzē, Jaunbērzes pagastā, Dobeles novadā
	413 554

	Sporta infrastruktūras sakārtošana Dobeles novadā
	230 986

	RV5 Veselības aprūpe un veicināšana
	

	Veselības veicināšanas un slimību profilakses pasākumu īstenošana Dobeles novadā
	55 447

	Vides pieejamības uzlabošanas pasākumi ģimenes ārsta praksē, “Sprīdītis”, Kroņaucē, Tērvetes pagastā
	61 686

	RV6 Sociālā aizsardzība un pakalpojumi
	

	Vides pieejamības nodrošināšanas pasākumi pašvaldības Sociālā dienesta Lielauces, Vītiņu, Ukru, Īles un Krimūnu klientu apkalpošanas punktos
	222 529

	Atbalsta pasākumi mājokļa vides pielāgošanai personām ar funkcionēšanas ierobežojumiem
	89 369

	RV7 Drošība
	

	Pašvaldības policijas infrastruktūras uzlabošana-autotransporta un aprīkojuma iegāde
	174 352

	RV8 Pārvaldība un sadarbība
	

	Pamatlīdzekļu iegāde pamatkapitāla veidošanai Dobeles novada Izglītības pārvaldei
	428 175

	Pamatlīdzekļu iegāde pamatkapitāla veidošanai Dobeles novada SAC "Tērvete"
	5 104

	Pamatlīdzekļu iegāde pamatkapitāla veidošanai Dobeles novada Sociālajam dienestam
	24 997

	Pamatlīdzekļu iegāde pamatkapitāla veidošanai Dobeles novada pašvaldības administrācijai un pārvaldībai
	67 034

	Pamatlīdzekļu iegāde pamatkapitāla veidošanai Dobeles novada Kultūras pārvaldei un Sporta pārvaldei
	159 015

	VTP2 Dinamiska uzņēmējdarbības vide

	RV9 Uzņēmējdarbības attīstība
	

	Uzņēmējdarbībai nepieciešamās publiskās infrastruktūras attīstība Dobeles pilsētā
(Elektrības ielas pārbūve (0,492 km) Dobeles pilsētā)
	982 145

	Uzņēmējdarbības publiskās infrastruktūras attīstība Dobeles novadā (Riekstiņu ceļa pārbūve Bikstu pagastā)
	292 526

	VTP3 Ilgtspējīgi apsaimniekota teritorija

	RV12 Mobilitāte
	

	Jaunās ielas pārbūve un autostāvlaukumu jaunbūve Dobelē, Dobeles novadā
	415 374

	Satiksmes infrastruktūras pilveidošana novadā, veicot pašvaldības ielu un ceļu dubulto virsmas apstrādi
	130 000

	Satiksmes infrastruktūras pilveidošana novadā, veicot pašvaldības ielu un ceļu seguma atjaunošanas darbus
	743 761

	Gājēju un velo satiksmes infrastruktūras attīstība
	47 716

	Gājēju celiņa izbūve Jelgavas ielā Aucē (posmā no Oskara Kalpaka ielas līdz Bēnes ielai)
	179 335

	Ielu apgaismojuma izbūve, infrastruktūras sakārtošana un tīklu uzturēšana Dobeles novadā
	70 202

	Ielu apgaismojuma tīklu izbūve Kaķeniekos, Annenieku pagastā, Dobeles novadā
	49 985

	RV13 Dzīvojamais fonds
	

	Līdzfinansējums daudzdzīvokļu dzīvojamām mājām piesaistīto zemesgabalu labiekārtošanai
	68 060

	RV14 Publiskā ārtelpa un kultūrvēsturiskais mantojums
	

	Publisko teritoriju labiekārtošana un pilnveidošana novada teritorijā
	282 834

	Dobeles pilsētas publiskās ārtelpas attīstība
	928 438

	RV15 Publiskā infrastruktūra, klimatnoturība un enerģētika
	

	Meliorācijas sistēmu atjaunošana
	31 369

	UKT inženiertehnisko tīklu izbūve, sakārtošana, modernizācija Dobeles novadā
	60 000

	RV16 Īpašumu un vides pārvaldība
	

	Dobeles novada Sociālā dienesta struktūrvienību infrastruktūras sakārtošana
	99 796

	Pašvaldības administrācijas ēku un pagastu pārvalžu ēku infrastruktūras sakārtošana
	126 965

	Zivsaimnieciskās ekspluatācijas noteikumu izstrādāšana Gaurata un Zebrus ezeram
	11 495

	Biloloģiskās daudzveidības aizsardzība no invazīvām svešzemju sugām (Invago)
	7 182


Attīstības programmas 2021. – 2027. gadam Rīcību plāna rīcības virzieniem RV10 (Nodarbinātības attīstība) un RV11 (Tūrisms) Investīciju plānā nav iekļauti projekti, taču tas nenozīmē, ka darbs jomā netiek veikts. Pārskata periodā tika organizēts konkurss uzņēmējdarbības vides attīstībai Dobeles novadā - grantu saņemšanai no pašvaldības līdzekļiem uzņēmējdarbības atbalstam tika apkopoti 15 pieteikumi uzņēmējdarbības uzsākšanai jaunajiem uzņēmējiem vai darbības attīstībai esošajiem uzņēmējiem, atbalstu sniedzot 5 jaunajiem uzņēmējiem. Popularizējot un veicinot ēdināšanas pakalpojuma sniedzēju nozares attīstību, svētku laikā Dobelē, Aucē un Tērvetē tika organizēti sabiedriskās ēdināšanas nodrošinājums - “Gardēžu iela” un  “Garšu skvērs”. Sadarbībā ar Dobeles novada Tūrisma informācijas centru (TIC) tika organizētas Māju kafejnīcu dienas Dobeles novadā. Popularizējot amatniecību, vietējos ražotājus, mājražotājus un Skolēnu mācību uzņēmumus, novadā 2025. gadā tika organizēti 24 gadatirgi – Dobelē, Tērvetē, Aucē, Bēnē, Penkulē, Lielaucē, Naudītē un Jaunbērzē. 
Galvenais informācijas ieguves avots ceļotāju vidū ir www.visitdobele.lv mājas lapa, kurai pērnā gadā ievērojami audzis apmeklējums skaits - 2025. gadā pēc Google Analytics datiem www.visitdobele.lv piedzīvojusi ievērojamu apmeklētāju skaita pieaugumu, sasniedzot 43 tūkstošus lapas apmeklējumu. Tas skaidri apliecina, ka mājaslapas atpazīstamība un interese par Dobeles novada tūrisma piedāvājumu turpina augt. Salīdzinot ar 2024. gadu, kad tika reģistrēti 23 tūkstoši apmeklējumu, redzams teju divkāršs pieaugums. Šī pozitīvā dinamika apliecina gan mērķtiecīgu satura attīstību, gan veiksmīgu sadarbību ar tūrisma uzņēmējiem, stiprinot www.visitdobele.lv lapu kā nozīmīgu informācijas avotu.
SECINĀJUMI
· Jāturpina darbs pie infrastruktūras projektiem.
· Jāveic pasākumi uzņēmējdarbības vides uzlabošanā un infrastruktūras sakārtošanā, kas veicinātu uzņēmējdarbības attīstību un jaunu darba vietu rašanos.
· Nepieciešams turpināt darbu pie izglītības un aktīvās atpūtas infrastruktūras sakārtošanas, lai radītu drošu, mūsdienīgu un vidi bērniem un jauniešiem, kā tas ir paredzēts pārbūvējot pirmsskolas un vispārējās izglītības iestādes, izveidojot lietojamus un kvalitatīvus āra sporta laukumus pie izglītības iestādēm, izveidojot un attīstot jauniešu aktīvās atpūtas vietas.
· Jāveicina efektīva energoresursu, inovāciju un jaunu tehnoloģiju izmantošana novadā.
· Gatavojot ikgadējo rīcības un investīciju plānu un attīstības budžeta pieprasījumu, noteikt prioritātes un censties ievērot tās, lai gada laikā nebūtu jādzēš plānoto aktivitāšu trūkstošā finansējuma dēļ.
· Izvērtēt pozīcijas ikgadējā rīcības un investīciju plānā un ikgadējā attīstības budžeta pieprasījumā un izvērtēt prioritāri, kurām ir tieša vai netieša ietekme uz kādu no rezultatīvajiem rādītājiem, tā palielinot vēlamo tendenci – vidējā termiņā un ilgtermiņā sasniedzamo rezultātu.
· Attīstības programmā atsevišķas iekļautās aktivitātes joprojām ir aktuālas un īstenošanas procesā, lai sasniegtu plānotos mērķus un rādījumus, to ieviešanai ir nepieciešami būtiski finanšu līdzekļi (satiksmes infrastruktūra, izglītības un kultūras iestādes, veselības un citu pakalpojumu infrastruktūra).

